"અમારા ઘરમાં મહેમાનોની અવરજવર વધુ છે એવામાં ઘરનો દરવાજો ખોલ બંધ કરવા વેદાંતની માતાએ તેનું કામ છોડીને વારંવાર અવર જવર કરવી પડે છે. આ જોઇ વેદાંતે નિર્ણય લીધો હતો કે તે કંઇક એવું બનાવશે જે તેની માતાની થોડી પરેશાની ઓછી કરી દે. તે બાદ તેણે ઘરનો મુખ્ય દરવાજો ખોલવા માટે રિમોટ કંટ્રોલથી ચાલતું લોક બનાવ્યું હતું. જે બાદ દરવાજો રિમોટ કંટ્રોલથી જ ખુલી જતો હતો. તેથી હવે દરવાજો ખોલવા વારંવાર જવાની જરૂર પડતી નથી. આ રિમોટ ઘરમાં 25 મીટરના અંતરથી કામ કરી શકે છે. વેદાંતની ઇચ્છા છે કે તે મોટો થઇને એન્જિનિયર બને અને દેશને વિજળી ક્ષેત્રે આત્મનિર્ભર બનાવી શકે."